L 69/46
RO
Jurnalul Oficial al Uniunii Europene
4.3.2022
(7)
În plus, Statele Unite ale Americii au notificat Comisiei apariția unui focar de gripă aviară înalt patogenă la păsări de curte.
Focarul este situat în districtul New Castle din statul Delaware, Statele Unite ale Americii și a fost confirmat la 22 februarie 2022 prin analize de laborator (RT-PCR).
(8)
În plus, Statele Unite ale Americii au notificat Comisiei apariția a două focare de gripă aviară înalt patogenă la păsări de curte.
Focarele sunt situate în districtul Greene din statul Indiana, Statele Unite ale Americii și a fost confirmat la 23 februarie 2022 prin analize de laborator (RT-PCR).
(9)
În plus, Statele Unite ale Americii au notificat Comisiei apariția unui focar de gripă aviară înalt patogenă la păsări de curte.
Focarul este situat într-o a treia exploatație din districtul Dubois, deja afectat de boală, din statul Indiana, Statele Unite ale Americii, și a fost confirmat la 24 februarie 2022 prin analize de laborator (RT-PCR).
(10)
Autoritățile veterinare din Canada, din Regatul Unit și din Statele Unite ale Americii au stabilit o zonă de control de 10 km în jurul exploatațiilor afectate și au pus în aplicare o politică de depopulare totală pentru a menține sub control prezența gripei aviare înalt patogene și pentru a limita răspândirea ei.
(11)
Canada, Regatul Unit și Statele Unite ale Americii au transmis Comisiei informații cu privire la situația epidemiologică de pe teritoriul lor și la măsurile pe care le-au luat pentru a preveni răspândirea suplimentară a gripei aviare înalt patogene.
Aceste informații au fost evaluate de Comisie.
Pe baza acestei evaluări și pentru a proteja statutul sanitar-veterinar al Uniunii, este necesar să nu mai fie autorizată introducerea în Uniune a transporturilor de păsări de curte, de materiale germinative provenite de la păsări de curte și de carne proaspătă provenită de la păsări de curte și de la vânat cu pene din zonele care fac obiectul restricțiilor stabilite de autoritățile veterinare din Canada, din Regatul Unit și din Statele Unite ale Americii din cauza focarelor recente de gripă aviară înalt patogenă.
(12)
În plus, Regatul Unit a transmis informații actualizate privind situația epidemiologică de pe teritoriul său în ceea ce privește focarele de HPAI confirmate într-o exploatație de păsări de curte la 2 noiembrie 2021 în apropiere de Wrexham, Țara Galilor și la 12 noiembrie 2021 în apropiere de Frinton-on-Sea, Tendring, Essex, Anglia, precum și privind măsurile pe care le-a luat pentru a preveni răspândirea suplimentară a bolii respective.
Mai concret, ca urmare a apariției acestor focare de HPAI, Regatul Unit a pus în aplicare o politică de depopulare totală pentru a controla și a limita răspândirea bolii respective.
În plus, Regatul Unit a finalizat măsurile necesare de curățare și dezinfectare în urma punerii în aplicare a politicii de depopulare totală a exploatației avicole de pe teritoriul său în care au fost constatate cazuri de infecții.
(13)
Comisia a evaluat informațiile transmise de Regatul Unit și a concluzionat că focarele de HPAI din exploatațiile de păsări de curte din apropiere de Wrexham, Țara Galilor și de Frinton-on-Sea, Tendring, Essex, Anglia au fost eliminate și că nu mai există niciun risc asociat cu intrarea în Uniune a produselor obținute de la păsări de curte din zonele Regatului Unit din care a fost suspendată intrarea în Uniune a produselor obținute de la păsări de curte din cauza focarelor respective.
(14)
Prin urmare, este necesar ca anexele V și XIV la Regulamentul de punere în aplicare (UE) 2021/404 să fie modificate în consecință.
(15)
Având în vedere situația epidemiologică actuală din Canada, din Regatul Unit și din Statele Unite ale Americii în ceea ce privește gripa aviară înalt patogenă și riscul mare de introducere a acesteia în Uniune, este necesar ca modificările care trebuie aduse Regulamentului de punere în aplicare (UE) 2021/404 prin prezentul regulament să intre în vigoare în regim de urgență.
(16)
Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
ADOPTĂ PREZENTUL REGULAMENT:
Articolul 1 Anexele V și XIV la Regulamentul de punere în aplicare (UE) 2021/404 se modifică în conformitate cu anexa la prezentul regulament.